Public procurement notice: Voluntary Ex Ante Transparency Notice
Published: 2025-12-17
Buyer: Paimion parantola Oy
Country: FI
Region: FI1C1
Contract type: Services
Procedure: Negotiated without a prior call for competition
CPV classification: 72224000: Project management consultancy services
Estimated value:  EUR
Award criteria: quality

Technical requirements: Hankintayksikkö Paimion parantola Oy on hankkimassa Paimion Parantolan uudelleenkehittämisen matkailuliiketoimintaan sopivaksi liittyvät projektinjohtotehtävät (konsultointi). Projektinjohtotehtäviin kuuluvat hankkeen suunnittelu, kehittäminen, myynti ja markkinointi sekä hankkeen rahoituksen ja hotellioperaattorineuvotteluiden valmistelu ja edistäminen. 

Hankintalain (1397/2016) 40 §:n 2 momentin 2 kohdan mukaan hankintayksikkö voi tehdä suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta. Hankintalain esitöiden (HE 108/2016 s. s. 134) mukaan 40 §:n 2 momentin 2 kohdan suorahankinta olisi mahdollinen, jos vain tietty toimittaja voisi toteuttaa hankinnan, koska kilpailua ei ole teknisestä tai yksinoikeuden suojaamiseen liittyvästä syystä. Suorahankintaa käyttävien hankintayksiköiden olisi perusteltava, miksi ne eivät voi käyttää vaihtoehtoja, vastaavia tai korvaavia tuotteita tai ratkaisuja.  

Hankintadirektiivin (2014/24/EU) johdanto-osan 50 perustelukappaleen mukaan, jos kilpailun puute johtuu teknisistä syistä, nämä syyt olisi määriteltävä ja perusteltava tapauskohtaisesti. Hankintayksikön on esimerkiksi osoitettava, että muun toimittajan on teknisesti lähes mahdotonta saavuttaa vaadittu suoritustaso tai että on tarpeen käyttää erityistä tietotaitoa, välineitä tai keinoja, joita ainoastaan yhdellä toimittajalla on käytettävissään. 

Hankintayksikkö on kartoittanut markkinoilla toimivia potentiaalisia toimijoita toimittamalla näille tarjouspyyntöjä sisältäen kuvauksen hankinnan kohteesta (hankkeen keskeiset piirteet ja ominaisuudet). Hankintayksikön suorittaman kartoituksen perusteella on käynyt ilmi, että markkinoilla ei ole muita soveltuvia toimijoita teknisistä syistä. Muilla toimijoilla ei ole ollut riittävää teknistä osaamista ja referenssejä vastaavista kehityshankkeista huomioiden Paimion Parantolan kehityshankkeen laajuuden ja ominaispiirteet. 

Evergreen Capital Oy on palveluportfoliollaan ja kokemuksellaan erityisesti nyt kyseessä olevan kaltaisten matkailuliiketoimintaan liittyvien hankkeiden osalta ainoa toimija, joka pystyy toteuttamaan kaikki hankinnan kohteena olevaan projektinjohtopalveluun kuuluvat tehtävät riittävän laadukkaasti ja suunnitellulla aikataululla. Evergreen Capital Oy:n vastuuhenkilöillä on ainutlaatuinen yhdistelmä kokemusta, osaamista ja toimialatuntemusta, joka on välttämätöntä Paimion Parantolan uudelleenkehittämiseen liittyvien laaja-alaisten ja monialaisten tehtävien toteuttamisessa. Hankkeen luonne edellyttää sekä huomattavaa investointi- ja rahoitusjärjestelyjen osaamista että erityistä ymmärrystä kulttuurihistoriallisesti merkittävän rakennuskohteen kehittämisestä matkailuliiketoimintaan sopivaksi. 

Markkinakartoituksessa ei ole löytynyt muita toimijoita, joilla olisi vastaavaa referenssikokemusta, verkostoja tai käytettävissä olevia resursseja hankkeen mittakaavan edellyttämään projektinjohtoon, myyntiin, markkinointiin ja rahoituksen kokonaishallintaan. Hankkeelle asetetut tavoitteet, mukaan lukien toiminnan käynnistäminen, kaupallistaminen ja rahoitusvaihtoehtojen edistäminen, edellyttävät teknisesti ja toiminnallisesti sellaista osaamista, jota muilla markkinoilla toimivilla tahoilla ei kartoituksen perusteella ole saatavilla. 

Hankkeen tavoitteiden saavuttaminen edellyttää myös käytännön yhteentoimivuutta ja jatkumoa Hankintayksikön ja valittavan palveluntuottajan välillä. Evergreen Capital Oy:llä on hankkeen aiempien selvitysten, valmistelujen ja konseptoinnin kautta kertynyttä projektikohtaista tietotaitoa, jota ei ole kohtuullisin kustannuksin tai aikatauluin siirrettävissä toiselle toimijalle ilman merkittävää kustannusten päällekkäisyyttä, viivästystä sekä palvelun laadukkaan lopputuloksen heikkenemistä. Tämän vuoksi vaihtoehtoisen tai korvaavan ratkaisun käyttäminen ei olisi teknisesti tai taloudellisesti järkevää. 

Edellä mainitut seikat muodostavat hankintalain 40 §:n 2 momentin 2 kohdassa tarkoitetut tekniset syyt, joiden vuoksi vain yksi toimittaja voi toteuttaa hankinnan ilman, että hankkeen toteutus kärsii laadullisesti, toiminnallisesti tai aikataulullisesti. Hankintayksikkö katsoo, ettei kilpailun rajoittuminen yhteen tarjoajaan johdu hankinnan ehtojen keinotekoisesta kaventamisesta, vaan tosiasiallisesta markkinatilanteesta ja hankkeen erityispiirteistä. 

Suorahankintasopimuksen arvo on noin 120.000 euroa (alv 0 %).
Hankintalain 40 § 2 momentin 2 kohdan mukaiset tekniset ja yksinoikeuden suojaamiseen liittyvät syyt.


Winner: Evergreen Capital Oy
Award value: 1200000